**AGENȚIA PENTRU PROTECȚIA MEDIULUI TULCEA**

**DECIZIA ETAPEI DE ÎNCADRARE**

**Draft**

Ca urmare a solicitării depusă de **U.A.T. COMUNA HORIA,** cu sediul în com. Horia, str. Primăriei, nr. 10, jud.Tulcea, pentru proiectul ,,**ÎNFIINȚARE CENTRU DE COLECTARE PRIN APORT VOLUNTAR ÎN COMUNA HORIA, JUDEȚUL TULCEA**”, propus a se realiza în com. Horia, sat Horia, jud. Tulcea, teren identificat prin: nr. cadastral 31327, carte funciară 31566, T 25, P 210, conform certificatului de urbanism nr. 1/10.01.2023 emis de PRIMĂRIA COMUNEI HORIA, înregistrată la APM Tulcea cu nr. 455/11.01.2024, a depunerii memoriului de prezentare, înregistrat la APM Tulcea cu nr. 1801/05.02.2024 și a depunerii memoriului de prezentare refăcut înregistrat cu nr. 2612/20.02.2024, 5291/05.04.2024, 6290/24.04.2024 și a completărilor înregistrate cu nr. 8369/13.06.2024 și în baza:

 - **Legii nr. 292/2018** privind evaluarea impactului anumitor proiecte publice și private asupra mediului, cu modificările și completările ulterioare**;**

 **- Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei salbatice, aprobată cu modificările și completările prin Legea nr.49/2011, cu modificările și completările ulterioare;

Autoritatea competentă pentru protecția mediului Tulcea decide, ca urmare a consultărilor desfășurate în cadrul ședintei Comisiei Tehnice de Analiză din data de 19.03.2024, că proiectul ,,**ÎNFIINȚARE CENTRU DE COLECTARE PRIN APORT VOLUNTAR ÎN COMUNA HORIA, JUDEȚUL TULCEA”, propus a se realiza în com. Horia, sat Horia, jud. Tulcea,**, **nu se supune evaluării impactului asupra mediului.**

 **Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului sunt următoarele:**
* proiectul propus **intră** sub incidența Legii nr. 292/2018 privind evaluarea impactului anumitor proiecte publice si private asupra mediului, fiind încadrată în Anexa nr. 2, pct. 11 alin. b) instalaţii pentru eliminarea deşeurilor, altele decât cele prevăzute în anexa nr.1;
* proiectul propus **intră** sub incidența art. 28 din Ordonanța de Urgență a Guvernului [nr.57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei și faunei salbatice, cu modificările și completările ulterioare, deoarece în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP 1682/2023), s-au concluzionat următoarele:
	+ s-au identificat ANPIC intersectate de proiect respectiv: ROSPA0091 Pădurea Babadag și ROSCI0201Podișul Nord Dobrogean;
	+ nu s-au identificat alte ANPIC aflate în zona de influenţă a proiectului;
	+ s-au identificat ANPIC în cadrul cărora sunt specii protejate cu mobilitate ridicată ce pot ajunge în zona proiectului, respectiv: ROSPA0091 Pădurea Babadag și ROSCI0201Podișul Nord Dobrogean;
	+ nu au fost indentificate ANPIC a căror conectivitate sau continuitate ecologică poate fi afectată de implementarea proiectului;
	+ proiectul nu este amplasat în zone cu restricţii stabilite prin planul de management sau printr-un act normativ din domeniul ariilor naturale protejate/ biodiversitate, care să conducă la respingerea acestuia.
* proiectul propus **nu intră** sub incidența prevederilor art.48 și 54 din Legea apelor nr.107/1996, cu modificările și completările ulterioare;
* lucrările propuse în cadrul proiectului, prin analiza criteriilor din Anexa 3 la Legea nr. 292/2018 privind evaluarea impactului anumitor proiecte publice și private asupra mediului, **nu sunt** de natură a genera un impact semnificativ asupra mediului;

**1.Caracteristicele proiectului.**

*a) Dimensiunea și concepția întregului proiect***:**

Proiectul propune înființarea unui centru de colectare prin aport voluntar ce va asigura colectarea separată a deșeurilor reciclabile și biodeșeuri care nu pot fi colectate în pubelele individuale, precum și fluxurile speciale de deșeuri – deșeuri voluminoase, deșeuri textile, deșeuri din lemn, mobilier, deșeuri din anvelope, deșeuri de echipamente electrice și electronice, baterii uzate, deșeuri periculoase, deșeuri de cadavre animale, deșeuri de gradină, deșeuri din construcții și diverse.

Lucrările propuse în cadrul investiției presupun următoarele obiective:

• amenajarea unei platforme din beton armat acoperita cu o copertina pentru depozitarea containerelor, deschise sau inchise;

• amenajarea unei platforme asfaltate pentru circulația vehiculelor încadrată între borduri din beton prefabricat, iar pentru buna desfasurare a circulației rutiere în incintă s-a prevăzut semnalizare verticală și orizontală;

• amenajarea uneiplatforme de tip insulă betonată pentru depozitarea containerului frigorific și a containerului personalului;

• containere închise sau deschide din incinta.

Împrejmuirea amplasamentului se va realiza cu gard din stâlpi metalici realizati din țevi dreptunghiulare între care se vor monta panouri din plasă sudată cu înalțimea de 2 m și lungimea de 2,5 m;

Accesul în amplasament se face prin intermediul unui drum de acces de pământ aflat în administrarea com. Horia.

Capacitățile estimate, modalitatea de stocare și gestionare a acestor deșeuri sunt prezentate în tabelul de mai jos:

|  |  |  |  |
| --- | --- | --- | --- |
| **Cod de deșeuri** | **Denumire** | **Sursa generatoare** | **Cantitate estimativă** |
| 19 08 10 | Amestecuri de grăsimi și uleiuri de la separarea amestecurilor apă/ulei de la separatorul de hidrocarburi | Platforma CAV | 300 l/an |
| 18 02 02\* | Deșeuri a căror colectare și eliminare fac obiectul unor măsuri speciale pentru prevenirea infecțiilor | CAV – Container frigorific | 240 kg/an |
| 16 01 20 | Geam – geam 6a | CAV – Container sticlă | 2400 kg/an |
| 15 01 07 | Ambalaje de sticlă – 6b – borcane  | CAV – Container sticlă | 2400 kg/an |
| 20 02 | Deșeuri din grădini și parcuri (incluzând deșeuri din cimitire) | CAV – Container deșeuri vegetale | 1200 kg/an |
| 03 01 | Deșeuri de la procesarea lemnului și producerea plăcilor și mobilei | CAV – Container mobilier lemn | 7200 kg/an |
| 17 01 07 | Amestecuri sau fracții separate de beton, cărămizi, țigle sau materiale ceramice | CAV – Container construcții moloz | 60000 kg/an |
| 17 09 | Deșeuri de la construcții și demolări diverse | CAV – Container construcții diverse | 24000 kg/an |
| 16 02 | Deșeuri de la echipamente electrice și electronice | CAV – Container deșeuri uz casnic mari | 5000 kg/an |
| 16 01 17 | Metale ferroase | CAV – Container metal | 3600 kg/an |
| 16 01 18 | Metale neferroase | CAV – Container metal | 3600 kg/an |
| 16 02 | Deșeuri de la echipamente electrice și electronice | CAV – Container electrocasnice | 5000 kg/an |
| 16 01 03 | Anvelope scoase din uz | CAV – Container anvelope | 3120 kg/an |
| 20 01 21\* | Tuburi fluorescente și alte deșeuri cu conținut de mercur | CAV – Container deșeuri periculoase | 60 kg/an |
| 08 01 11\* | Deșeuri de vopsele și lacuri cu conținut de solvenți organici sau alte substanțe periculoase  | CAV – Container deșeuri periculoase | 300 l/an |
| 11 01 11\* | Lichide apoase de clătire cu conținut de substanțe periculoase  | CAV – Container deșeuri periculoase | 30 l/an |
| 12 01 10\* | Uleiuri sintetice de ungere uzate | CAV – Container deșeuri periculoase | 1200 l/an |
| 20 01 25 | Uleiuri și grăsimi comestibile | CAV – Container deșeuri periculoase | 720 l/an |
| 18 01 08\* | Medicamente citotoxice și citostatice | CAV – Container deșeuri periculoase | 12 kg/an |
| 16 06 01\* | Baterii cu plumb | CAV – Container deșeuri periculoase | 400 kg/an |
| 16 06 03\* | Baterii cu conținut de mercur | CAV – Container deșeuri periculoase | 400 kg/an |
| 16 02 13\* | Echipamente electrice cu conținut de componente periculoase | CAV – Container deșeuri periculoase | 500 kg/an |

Pe amplasament vor fi amenajate 3 locuri de parcare.

La finalizarea proiectului, se va realiza replantarea și acoperirea completă cu vegetație cu specii autohtone, în scopul refacerii comunitaților de plante si a modelelor naturale.

**BILANȚ TERITORIAL**

**Suprafață necesară de teren = 2419.2 mp**

Suprafata amenajata propusa(imprejmuita) = 2397.38

Suprafață cântar max 60 tone = 27.00mp

Suprafață platforma betonata = 526.88 mp

Suprafață platforma asfaltata = 1506.98mp

Suprafață insulă pavată = 94.75 mp

Suprafață spațiu verde = 197 mp

Locuri de parcare = 3 locuri

Lungime rigole carosabile = 298.52 m

**Suprafata Copertina =** 298.52 mp

**VECINĂTĂȚI:**

N – NC 34541

S – NC 31501

E – NC 31501

 V – nr.cad. 31565

 **UTILITĂȚI:**

**Alimentarea cu apă**: bazin cu apă alimentat periodic,

**Evacuarea apelor uzate menajere:** Apele uzate provenite de la container se vor colecta intr-o retea de canalizare prin căminele de canalizare si vor fi deversate intr-un bazin vidanjabil cu capacitatea de 10mc.

Apele pluviale de platforma vor fi colectate cu rigole carosabile, si camine de canalizare pluviala care se va deversa într-un separator de hidrocarburi cu capacitatea de 20l/s. De aici apele vor fi stocate într-un bazin de retenție cu capacitatea de 50 mc montat subteran și vor fi folosite ca apă menajeră pentru grupurile sanitare și pentru spălarea platformelor.

**Alimentare cu energie electrică**: branșament la rețeaua electrică din zonă.

**Asigurarea agentului termic**: Se va realiza prin radiatoare electri

**Organizarea de șantier:**

Organizarea de şantier se va realiza în interiorul amplasamentului, în zona proiectului, astfel încât impactul generat asupra factorilor de mediu în timpul executării lucrărilor de construcţii proiectate să fie cât mai redus;

- alimentarea cu apa se va realiza prin achiziționarea de apă potabilă îmbuteliată din rețeaua comercială.

- apele uzate menajere din cadrul toaletei ecologice vor fi vidanjate periodic de către firme autorizate în acest sens pe bază de contract

La finalizarea investiției se vor reface terasamentele și se vor amenaja spații verzi.

*b) Cumularea cu alte proiecte:* nu este cazul.

*c) Utilizarea resurselor naturale:*resursele naturale utilizate pentru investiție sunt: piatră spartă, nisip , lemn, apă care vor fi procurate din unități specializate;

*d) Cantitatea și tipurile de deșeuri generate/gestionate:*

Lista deșeurilor generate pe perioada de execuție a lucrărilor:

* + deşeuri municipale amestecate: categoria 20, cod 20 03 01; cca 0,5 kg/zi./angajat;
	+ deșeuri de ambalaje: ambalaje din materiale plastice cod 15 01 02, aprox 2kg; ambalaje din lemn cod 15 01 03, aprox 10kg.

Deșeurile se vor stoca temporar în containere și se vor preda către agenți economici autorizati în vederea valorificării/eliminării.

*e) Poluarea și alte efecte negative:* în perioda de execuție a lucrărilor, emisiile vor rezulta din surse mobile (mijloacele de transport utilizate pentru transportul materialelor), din lucrările realizate la executarea proiectului. Nivelul de zgomot nu va depăși nivelul prevăzut în SR10009/2017 - Acustică. Limite admisibile ale nivelului de zgomot din mediul ambiant.

*f)**Riscul de accidente majore și/sau dezastre relevante pentru proiectul în cauza, inclusiv cele cauzate de schimbările climatice, conform informațiilor științifice:*

Investiția este încadrată la gestionarea deșeurilor menajere, măsuri de prevenire, minimizare, sortare, reutilizare și reciclare.

În ceea ce privește emisiile de gaze cu efect de seră generate de vehicule, toate vehiculele utilizate vor viza cea mai bună tehnologie disponibilă din punct de vedere al protecției mediului. În aceste condiții, operarea acestor vehicule nu va conduce la o creștere semnificativă a emisiilor de gaze cu efect de seră.

Consumul de energie al obiectivului nu este semnificativ, principalii consumatori fiind containerul frigorific, cântarul (care nu va fi utilizat în permanență) și iluminatul – corpuri LED cu eficiență energetică ridicată.

**Adaptarea la schimbările climatice**

Implementarea proiectului se va realiza pe o locație care nu este inundabilă, nu există istoric de alunecări de teren sau perioade cu temperaturi minime extreme. Proiectul nu influențeaza vulnerabilitatea climatică a persoanelor și activelor din vecinătatea sa.

g) ***Riscurile pentru sănătatea umană*** – de exemplu, din cauza contaminării apei sau a poluării atmosferice: Conform punctului de vedere emis de DSP Tulcea, înregistrat la APM Tulcea cu nr. 8148/10.06.2024, pentru acest proiect titularul deține Aviz DSP.

**2.Localizarea proiectului.**

a) *Utilizarea actuală și aprobată a terenurilor*: proiectul urmează a se implementa pe un teren amplasat în extravilanul com. Horia, sat Horia, jud. Tulcea, teren identificat prin: nr. cadastral 31327, carte funciară 31566, T 25, P 210, conform certificatului de urbanism nr. 1/10.01.2023 emis de PRIMĂRIA COMUNEI HORIA și are ca folosință actuală -neproductiv.

b) *Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zona și din subteranul acesteia:* prin proiect nu se va afecta capacitatea de regenerare a resurselor naturale, inclusiv solul, terenurile, ținând cont ca lucrările prevăzute în prezentul proiect sunt pe un teren arabil, antropizat, lucrările se vor desfășura pe o perioadă scurtă de timp. Pe termen lung impactul va fi unul pozitiv, având în vedere necesitatea realizării proiectului.

c) *Capacitatea de absorbție a mediului, cu atenție deosebită pentru: ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc*.

*- zone umede, zone riverane, guri ale râurilor -* nu este cazul;

*- zone costiere și mediu marin -* nu este cazul;

*- zone montane și forestiere –* nu este cazul .

- *arii naturale protejate de interes național, comunitar, internațional*: amplasamentul este situat în ROSPA0091 Pădurea Babadag și ROSCI0201 Podișul Nord Dobrogean;

- *zone clasificate sau protejate conform legislației în vigoare*: situri Natura 2000 desemnate *în conformitate cu legislația privind regimul ariilor naturale protejate, conservarea habitatelor naturale, a florei și faunei salbatice; zonele prevazute de legislația privind aprobarea Planului de amenajare a teritoriului național – Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică:* amplasamentul este situat în ROSPA0091 Pădurea Babadag și ROSCI0201 Podișul Nord Dobrogean;;

- *zonele în care au existat deja cazuri de nerespectare a standardelor de calitate a mediului prevazute de legislația naționala și la nivelul Uniunii Europene și relevante pentru proiect sau în care se consideră că există astfel de cazuri* - nu este cazul;

- *zonele cu o densitate mare a populației* - nu este cazul;

- *peisaje și situri importante din punct de vedere istoric, cultural sau arheologic* -conform punctului de vedere emis de Direcția Județeană pentru Cultură Tulcea, înregistrat la APM Tulcea cu nr.7516 /27.05.2024 pentru acest proiect este necesar Avizul DJC Tulcea.

**3) Tipurile si caracteristicile impactului potențial.**

a) *Importanța și extinderea spațiala a impactului - de exemplu, zona geografică și dimensiunea populației care poate fi afectata*: lucrările se vor desfășura strict pe amplasamentul proiectului. În condițiile respectării condițiilor de mediu, nu va exista populație afectată de implementarea proiectului;

b) *Natura impactului*: implementarea proiectului va avea un impact nesemnificativ asupra peisajului, mediului social,circulaței rutiere și nesemnificativ asupra factorilor de mediu;

c) *Natura transfrontalieră a impactului*: proiectul nu se încadrează în anexa nr. 1 la Convenția privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001, cu completările ulterioare;

d) *Intensitatea și complexitatea impactului:* impactul determinat de lucrările de construcție, nu este de natură să determine efecte negativ permanente pe termen mediu și lung. Se estimează că lucrarile vor avea un impact nesemnificativ asupra factorilor de mediu.

e) *Probabilitatea impactului:* pe durata de implementare și exploatare a proiectului va fi redusă;

f) *Debutul, durata, frecvența și reversabilitatea preconizate ale impactului* - impactul nesemnificativ identificat se va manifesta doar pe perioada lucrărilor de investiție;

După finalizarea lucrărilor se estimează un impact pozitiv.

g) *Cumularea impactului cu impactul altor proiecte existente și/sau aprobate* – nu se vor implementa în același timp alte proiecte pe amplasamentul destinat proiectului;

h) *Posibilitatea de reducere efectiva a impactului:* La executarea lucrărilor în perioadele secetoase se vor utiliza pulverizatoare împotriva prafului . Din punct de vedere al calităţii aerului în zona proiectului vor fi respectate prevederile STAS 12574/87 - Aer din zonele protejate.Condiții de calitate.

**II. Motivele pe baza carora s-a stabilit neefectuarea evaluării adecvate:**

Amplasamentul este situat în extravilanul extravilanul com. Horia, sat Horia, jud. Tulcea și intersectează ROSPA0091 Pădurea Babadag si ROSCI0201 Podișul Nord Dobrogean.

Proiectul nu este necesar pentru managementul ariilor naturale protejate ROSPA0091 Pădurea Babadag si ROSCI0201 Podișul Nord Dobrogean conform punctului de vedere nr. 147/ST TL/211.06.2024 emis de către **AGENȚIA NAȚIONALĂ PENTRU ARII NATURALE PROTEJATE**.

**Motivele pentru care este sau nu necesită continuarea procedurii cu trecerea la etapa studiului de evaluare adecvată sunt prezentate mai jos:**

***1.Pierdere directa prin reducerea suprafetei acoperite de habitat ca urmare a distrugerii sale fizice*** - implementarea proiectului nu conduce în mod direct, la pierderi de suprafețe ocupate de habitate ale speciilor de interes comunitar,

**2*. Pierderea habitatului de reproducere, hranire, odihna ale speciilor:***

Implementarea proiectului nu conduce la pierderi de suprafete de habitate de reproducere, hrănire și/sau odihnă ale speciilor de interes comunitar ale ROSPA0091 Pădurea Babadag si ROSCI0201 Podișul Nord Dobrogean.

***3. Alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (component speciilor):***

Implementarea proiectului nu conduce la alterare/degradare prin deteriorarea calității vreunui tip de habitat de interes comunitar.

**4*. Alterare/degradare prin deteriorarea habitatelor de reproducere, hrănire, odihnă a speciilor:***

Implementarea proiectului nu conduce la alterare/degradare prin deteriorarea habitatelor de reproducere, hranire și/sau odihnă al speciilor de interes comunitar din ROSPA0032 Deniz Tepe.

***5. Perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor:***

Implementarea proiectului nu conduce la perturbari ale speciilor de interes comunitar potențial prezente în zona proiectului. Implementarea proiectului nu poate induce strămutari ale exemplarelor speciilor și/sau modificări comportamentale ale acestor specii.

***6. fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:***

Implementarea proiectului nu conduce la fragmentarea populației vreunei specii de interes comunitar. Nu vor fi create bariere fizice sau comportamentale.

***7. reducerea efectivelor populaţionale ca urmare a mortalităţii directe generată de PP sau ca urmare a celorlalte forme de impact:***

- Implementarea proiectului nu conduce la reduceri de efective populationale ale vreunei specii de interes comunitar.

***8. alte impacturi indirecte prin modificarea indirectă a calității mediului:***

Nu au fost identificate impacturi indirecte care sa conduca la modificarea calității mediului

***9. incertitudinile identificate*** – Nu au fost identificate incertitudini.

**Titularul, a obținut Avizul nr. ....emis de AGENȚIA NAȚIONALĂ PENTRU ARII NATURALE PROTEJATE, cu următoarele condiții:...**

**III. Motivele pe baza cărora s-a stabilit neefectuarea evaluarii impactului asupra corpurilor de apă**. Conform punctului de vedere emis de SGA Tulcea nr. 3870/PC/11.06.2024, proiectul nu necesită obținerea Avizului de gospodărire a apelor și nu necesită studiu de evaluare a impactului asupra corpurilor de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele și specificațiile din documentația tehnică, precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.
2. proiectul se va realiza conform documentațiilor prezentate, cu respectarea prevederilor legislației de protecția mediului, în vigoare.
3. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎșurare a lucrǎrilor.
4. lucrarile se vor desfășura cu respectarea condițiilor tehnice și a regimului juridic prevăzute prin actele de reglementare prealabile, emise de alte autorități.
5. este interzisă părăsirea incintei organizării de șantier cu mijloacele de transport cu roțile/caroseria autovehiculelor încarcate cu noroi, în vederea evitării antrenarii acestuia pe drumurile publice.
6. se interzice incendierea oricărui tip de deşeu şi/sau substanţă sau obiect;
7. se interzice îngroparea deşeurilor de orice fel;
8. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată în acest sens.
9. titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
10. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului;
11. titularii pe numele cărora au fost emise autorizaţii de construire şi/sau desfiinţări trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7) din OUG nr. 92/2021 privind regimul deşeurilor aprobată cu modificările și completările ulterioare prin Legea nr. 17/2023;
12. deţinătorul de deşeuri, care execută lucrări de construire/desfiinţare pentru care nu este obligatorie emiterea unei autorizaţii de construire, potrivit prevederilor art. 11 din Legea nr. 50/1991, republicată, cu modificările şi completările ulterioare, are obligaţia să utilizeze sistemul organizat de autoritatea administraţiei publice locale de pe raza administrativ-teritorială în care îşi are domiciliul;
13. se interzice abandonarea, aruncarea, precum și ascunderea deșeurilor;
14. se interzice eliminarea, deținerea, păstrarea deșeurilor în afara spațiilor autorizate în acest scop;
15. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:
	* organizarea de șantier va ocupa suprafețe cât mai reduse;
	* organizarea de șantier se va realiza, astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
	* se interzice spălarea utilajelor/vehiculelor în zona de lucru aferentă sau în zona organizării de șantier;
	* materialele necesare executării lucrărilor propuse se vor depozita în locuri bine stabilite, amenajate corespunzător;
	* se vor lua masuri pentru minimizarea emisiilor de pulberi în suspensie și sedimentabile cu repectarea prevederilor STAS 12.574-87;
	* pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustică. Limite admisibile ale nivelului de zgomot din mediul ambiant;
16. utilajele folosite pe durata de realizare a lucrǎrilor, precum si mijloacele de transport, vor avea o stare tehnicǎ corespunzǎtoare, astfel incat sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect;
17. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/depozitarea în depozite de deșeuri autorizate;
18. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
19. raportarea imediată la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apa, aer, sol) care poate conduce la accidente/incidente ecologice, poluare accidentală;
20. beneficiarul răspunde de realizarea corectă a lucrărilor propuse, respectând condițtiile prezentate în memoriul de prezentare;
21. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
22. **la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;**
* beneficiarul va respecta condițiile impuse prin certificatul de urbanism nr. 1/10.01.2023 emis de PRIMĂRIA COMUNEI HORIA.

 **Prezenta decizie este valabilă pe toata perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

 Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

 Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanța odată cu decizia etapei de încadrare, cu acordul de mediu ori, dupa caz, cu decizia de respingere a solicitarii de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin.(3) sau autoritătii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștință publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrarii acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie sa fie echitabilă, rapidă și corectă.

 Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificarile și completările ulterioare

**DIRECTOR EXECUTIV**

**chim. Mirela-Aurelia RAICU**

**Șef Serviciu Şef Serviciu,**

Avize, Acorduri, Autorizații Calitatea Factorilor de Mediu

ing. Daniela STRĂINU ing. Elena MICU

Întocmit: Cecilia IVANOV

Nr.A.A.A.: / 03.07.2024